`சர்கார்' திரைப்படத்தில் அ.இ.ம.மு.க. என்ற கட்சியின் தலைவராகவும் மாநிலத்தின் முதல்வராகவும் மாசிலாமணி என்ற பெயரில் பழ.கருப்பையா நடித்துள்ளார். இதில், மாசிலாமணியின் மகளாக கோமளவள்ளி என்ற பெயரில் நடிகர் சரத்குமாரின் மகள் வரலெட்சுமி சரத்குமார் நடித்துள்ளார். `இதில் அரசால் வழங்கப்பட்ட இலவச மிக்சி, கிரைண்டர்களை மக்கள் தீயில் போடுவதுபோல காட்சி வைக்கப்பட்டுள்ளது. இதில், கோமளவள்ளி என்பது மறைந்த முதல்வரின் இயற்பெயராகும். இதில் அரசு வழங்கிய இலவசப் பொருள்களை தீயில் போடுவது என்பது அரசை அவமதிக்கும் காட்சிகள்' என அ.தி.மு.க-வினர் பரவலாக குற்றம்சாட்டி உள்ளனர்.